Agdud amaziɣ, seg zzman aqdim netta yesmektay-d ansayen-is iqburen, gar-asen «Yennayer». Ixef useggas n yimaziɣen, d ass i ttɛuzzun merra yimaziɣen. Aṭas n tɣawsiwin i tteqqnen ɣur-s, ama beddu n kra n umahil neɣ talalit n kra. Yettili-d waya ilmend n wayen yesɛa d azamul. Amedya seg uɣmis «Tiɣremt» : «(…) D talalit-is i d-yellan deg wass amerbuḥ yecban wa ass n umenzu n Yennayer 2964.»60 Yettili-d usfugel n wass-a amerbuḥ i ttɛauzzun medden s waṭas n yirmad. Ama s wid i ixeddem yal amziɣ i yiman-is neɣ tid txeddem tmetti (tmeɣriwin, tifaskiwin). «Yennayer», d ass amerbuḥ ɣer yimaziɣen, sfugglent yal aseggas, qqaren-as diɣ tiwwura n useggas neɣ ixef n useggas.